HRVATSKI JEZIK – 19.i 20.3.2020. – 2 sata

VISIBABE Josipa Kozarčanina

Č – str.116. - 117.

**Početak godišnjih doba u 2020. godini:**

- proljeće - 20.03.2020. u 03:49

- ljeto - 20.06.2020. u 21:43

- jesen - 22.09.2020. u 13:30

- zima - 21.12.2020. u 10:02

Pročitaj kada ove godine počinje proljeće.

Meteorološko nam je već stiglo 1.ožujka.

Ispričajte i ponovite još jednom o vjesnicima proljeća, pa ako kojeg imate u svom dvorištu, poslikajte ga i razveselite me njegovom sličicom. Ako želite. Ponovite i što znate o odnosu i očuvanju proljetnica.

Pročitaj pjesmicu na glas dva puta. Znam da ćeš drugi put čitajući biti izražajniji/izražajnija i uvjerljiviji/uvjerljivija. I veseliji/veselija jer si uspješan/uspješna!

U bilježnicu ćeš, kao što je i uobičajeno napisati naslov, autora, a zatim:

**Tema pjesme**:

**Pjesničke slike**: (vidim…..)

**Raspoloženje u pjesmi**:

**Rima**: (ispiši )

Pjesma je pisana u stihovima (10 stihova).

I to je to u ovom dijelu za zapis u bilježnici.

Vjerujte mi da mi jako nedostajete. Zamolila bih vaše da vas snime i pošalju mi video zapis kad naučite i uvježbate 6. trokutić kod razgovora djevojčice i dječaka na str.117. ( Pročitaj pjesmu kao brojalicu ). U 7. trokutiću vam je pomoć i na što trebate obratiti pozornost.

Zadatak za pismeni rad u bilježnicu:

117.str. Dječak sa olovčicom – 3.trokutić

2. sat HJ

Pročitati još jednom pjesmicu.

Ponoviti na glas što o njoj znaš.

Ponovi usmeno što znaš o imenicama i pridjevima. Navedi usmeno i primjere.

Ispiši imenice iz pjesme *Visibabe u bilježnicu*. ( jednu pored druge)

Zatim ispod u novi red ispiši i pridjeve.

Onda krećemo na izradu svoje umne mape. Jedva čekam da ih vidim.

Načinite umnu mapu.

Svaku imenicu načinite središtem umne mape u obliku cvijeta. Smislite što više pridjeva kojima biste tu imenicu mogli učiniti stvarnijom. Pridjeve upišite u latice cvjetova.

Koliko latica ima vaš cvijet? Navedite svoje imenice i pridjeve koje ste dodali imenicama.

Prosim 5 imenica, a onda svakoj latice od pridjeva. Za jedan skroman buketić. Možete ih i lagano obojati da sve bude malo veselije. ( izmišljate svoje imenice, nek budu tematski vezane za proljeće, molim)

**I onda sve što je trebalo u vezi Hrvatskog jezika bit vizualno, auditivno ili pismeno, poslati zaključno sa subotom navečer – 21.3.2020. kako bismo svi imali mirnu nedjelju.**

**Oni koji ne stignu, tijekom ponedjeljka. Nedjelja bez poruka, škole, on line-a…….i sličnog.**

**Uživajte u obitelji nedjeljom!**